送李徽州赴湖北漕
作者：范成大
朝代：宋

paragraphs: 徂徠千丈松，閲世聳絕壁。
高標上霄漢，峻節貫金石。
惟有孤生竹，亭亭附微植。
月夜借清景，春朝分秀色。
託根未渠央，萬牛挽山澤。
昂藏轉江湖，夷路入王國。
明堂五雲上，一柱屹天極。
可望不可攀，清都與塵隔。
依然此清士，空山淡愁閴。
悲吟發清籟，搖蕩風雨夕。